stanford-oval/wikipedia huggingface dataset:
איי פרסאן
איים מרכזיים בארכיפלג > האי פרסאן הגדול (جزيرة فرسان الكبير) > כפרים באי

כפר מחרק: הכפר נמצא דרומית לעיר פרסאן, מרבית תושבי הכפר הם דייגים.
כפר אלקסר: אתר הנופש המרכזי באי פראסן הגדול, מרוחק כ-5 ק"מ מהעיר פרסאן, הכפר שוכן קרוב לחוף הים.
כפר מסילה: ממוקם צפונית לעיר פרסאן, רוב תושבי הכפר נוודים ומכנים אותם "רשאידה" (رشايدة).
כפר אלחוסיין: ממוקם בצפון מזרח האי במרחק של כ-30 ק"מ צפונית מהעיר פרסאן. תושבי הכפר עוסקים בחקלאות ומגדלים גמלים.
כפר סיר: הכפר הגדול ביותר באי פרסאן, ממוקם כ-45 ק"מ מהעיר פרסאן. הכפר ידוע בשל סחר הפנינים המתקיים בו. נוסף על כך הכפר מספק דגים טריים לשווקים של העיר ג'דה.
איים מרכזיים בארכיפלג > האי פרסאן הגדול (جزيرة فرسان الكبير) > אתרים ארכאולוגיים באי פרסאן > מסגד אלנג'די (مسجد النجدي)

מסגד עתיק שנבנה באי פרסאן על ידי סוחר פנינים בשם איברהים תמימי בשנת 1347. המאפיין החשוב ביותר במסגד זה הוא הכתובות והעיטורים האיסלאמיים הדומים מאוד לעיטורים המופיעים במסגד קסר אלחמרה (قصر الحمراء).
איים מרכזיים בארכיפלג > האי פרסאן הגדול (جزيرة فرسان الكبير) > אתרים ארכאולוגיים באי פרסאן > בית רפאעי

בית רפעי הוא ביתו של סוחר הפנינים אחמד מנור רפאעי רחמה אללה (أحمد منور رفاعي رحمه الله). הבית הוא יצירת מופת אמיתית בתחום האדריכלות של ימי הביניים, התחריטים הרבים שבבית משקפים את עושרו הרב של האיש.
איים מרכזיים בארכיפלג > האי אלסקיד (جزيرة السقيد)

האי אלסקיד הידוע גם בשם האי פרסאן הקטן (فرسان الصغرى) הוא האי השני בגודלו בארכיפלג איי פרסאן שבים האדום. שטחו של האי הוא 156 קמ"ר ואורכו 82.7 ק"מ.
איים מרכזיים בארכיפלג > האי קמאח (جزيرة قماح)

האי קמאח ממוקם דרום מערבית לאי פרסאן הגדול, במרחק של 2 ק"מ ו-200 מטרים ממנו. בעבר היה האי לא מאוכלס עקב מחסור במים מתוקים באי, כיום קיים מתקן התפלה באי. למרות זאת אוכלוסיית האי עדיין מעטה. מרבית אוכלוסיית האי עוסקת בדיג.
איים מרכזיים בארכיפלג > האי דמסכ (جزيرة دمسك)

האי דמסכ נמצא דרומית לאי פרסאן, במרכז הארכיפלג. שטחו של האי הוא 12.5 קמ"ר. ברחבי האי פזורים צריפים שמשמשים את הדייגים הדגים באי, כמו כן באי מצוים מספר זנים של שחפים, תור מצוי וכמה מינים של צמחים ודגים נדירים.
איים מרכזיים בארכיפלג > האי כירה (جزيرة كيرة)

האי כירה הוא אי קטן הממוקם מערבית לאי פרסאן. שטחו הכולל של האי הוא 5 קמ"ר, והיקפו הכולל של האי הוא 11.5 ק"מ.
איים מרכזיים בארכיפלג > האי דושכ (جزيرة دوشك)

האי דושכ הוא אחד האיים הקטנים ביותר בארכיפלג איי פרסאן. שטחו של האי הוא 1.6 קמ"ר בלבד. האי ממוקם דרומית לאי פרסאן, דרום מערבית לאי כירה וצפון מזרחית לאי זפאפ.
איים מרכזיים בארכיפלג > האי זפאפ (جزيرة زفاف)

האי זפאפ ממוקם דרום מערבית לאי פרסאן, שטחו של האי הוא 31.3 קמ"ר.
אזורי תיירות בארכיפלג איי פרסאן > חוף עברה (ساحل عبره)

חוף עברה נמצא כמה קילומטרים בודדים דרום מערבית לאי פרסאן, מרבית תושבי האזור עוסקים בדיג והאזור נחשב לאזור הפופולרי ביותר לנפוש בו באיי פרסאן, ניתן לעשות קמפינג בחוף זה. הכפר הקרוב ביותר לחוף זה הוא הכפר מחרק (محرق).
אזורי תיירות בארכיפלג איי פרסאן > מפרץ אלע'דיר (خليج الغدير)

מפרץ אלע'דיר הוא המפרץ הגדול ביותר בין מפרצי איי פרסאן. כמו כן מפרץ זה נחשב לאחד מהאזורים עם הכי הרבה בעלי חיים ימיים ושוניות אלמוגים בים האדום. ישנו מתחם לקמפינג בסמוך למפרץ.
אזורי תיירות בארכיפלג איי פרסאן > חוף ראס אלקרן (شاطئ رأس القرن)

חוף ראס אלקרן ממוקם במפרץ אלע'דיר מאחורי המתקן של חברת החשמל ומתקן ההתפלה של המים. החוף נחשב לאחד החופים עם המים הכי צלולים באיי פרסאן, נוסף על כך החוף נחשב אתר פופולרי לשחייה והתעמלות בקרב צעירים.
אזורי תיירות בארכיפלג איי פרסאן > חוף אלעשה (ساحل العشة)

חוף אלעשה נמצא בדרום האי פרסאן, החוף נחשב לחוף היפה והנקי ביותר באי פרסאן, החול בו נחשב לנקי במיוחד והמים מאוד צלולים ונקיים. בשל כך החוף נחשב מאוד פופולרי ואנשים רבים פוקדים אותו מדי יום.
אזורי תיירות בארכיפלג איי פרסאן > חוף אלפקוה (ساحل الفقوه)

חוף אלפקוה נמצא צפונית לכפר אלחסין (قرية الحسيّن). חוף זה נחשב לאחד החופים היפים באזורו. תושבי המקום נוהגים לפקוד חוף זה מעת לעת כדי לדוג בו ולהנות מיופיו.
באופן כללי בחופי איי פרסאן מתקיימת פעילות ענפה של דיג ושליית פנינים. בחופי איי פרסאן ניתן למצוא מינים רבים של דגים, חלזונות ים ורכיכות. כמו כן באיי פרסאן קיימות שוניות אלמוגים רבות. חוץ מזה חופי איי פרסאן עשירים בענבר גולמי המהווה גם מקור פרנסה לתושבי האי, ומדי חורף מתקבצים חובבנים באיים אלו ומחפשים אבני ענבר יפות.
בעונת החורף נושבות רוחות דרום מערביות חזקות שיוצרות גלים חזקים. המקומיים מכנים את רוחות אלו בשם אלאזיב (الأزيب). בעונה זאת יוצאים המקומיים לפיקניק בחופים הדרומיים והמערביים של האי, כדי לחפש בקבוקים, עצים ודברים נוספים שהשליכו לים מלחים ששטים בים האדום. המקומיים מכנים את העצמים הללו שהמלחים משליכים בשם סואבי (صوابي).
שמורת הטבע איי פרסאן

שמורת הטבע איי פרסאן היא שמורת טבע בערב הסעודית, השמורה מרוחקת כ־42 ק"מ מהחופים של אזור ג'אזאן, שטחה הכולל של השמורה הוא כ-600 קמ"ר. בתחום השמורה מצוים למעלה מ-84 איים ביניהם אלסקיד, פרסאן וקמאח.
בשמורת הטבע קיימים מינים אנדמיים של עצים. כמו כן בשמורה ניתן למצוא מינים רבים של: ציפורים, דגים, אלמוגים, רכיכות ימיות ואפילו כמה מיני נחשים.
שונית אלמוגים בים האדום
אלמוגים ודגים בים האדום
חוף טיפוסי באי פרסאן
חוף באי דמסכ
חוף באי פרסאן
אלכסנדריה אסחטה

אלכסנדריה אסחטה (ביוונית: Ἀλεξάνδρεια Ἐσχάτη, בלטינית: Alexandria Ultima, כלומר "אלכסנדריה הרחוקה ביותר") הייתה עיר שהוקמה על ידי אלכסנדר מוקדון באוגוסט שנת 329 לפני הספירה, כבסיסו הצפוני ביותר במרכז אסיה. היא הוקמה בחלק הדרום-מערבי של עמק פרגנה בגדה הדרומית של נהר הסיר דריה. כיום נמצאת באזור אלכסנדריה אסחטה העיר ח'וג'נד שבטג'יקיסטן. אלכסנדר בנה חומת לבנים באורך 6 קילומטרים שהקיפה את העיר, שעל פי ההיסטוריונים מהעת העתיקה, נבנתה תוך 20 יום.
ערך זה הוא קצרמרבנושא היסטוריה ובנושא טג'יקיסטן. אתם מוזמנים לתרום לוויקיפדיה ו.
אמנת ונציה

אמנת ונציה לשימור ולשיקום של מונומנטים ואתרים, שהתקבלה בשנת 1964, היא המסמך המכונן ומעין חוקה או מסמך דוקטרינרי של הוועדה הבינלאומית למונומנטים ולאתרים (ICOMOS). להלן הנוסח הלא רשמי בעברית של האמנה הנקראת: "אמנה בינלאומית לשם שימור ושיקום מונומנטים ואתרים (אמנת ונציה 1964)".
הרקע לאמנה

המונומנטים ההיסטוריים של העמים לדורותיהם, אשר שרדו עד ימינו כעדות חיה של מסורות עתיקות יומין, נושאים עימם מסר מימים עברו. מודעותם של בני האדם לכלליותם של ערכים אנושים הולכת וגדלה, והם רואים במונומנטים העתיקים מורשת משותפת. האחריות המשותפת להגן עליהם למען הדורות הבאים מקובלת על הכול. חובתנו היא להעבירם הלאה במלוא עושרם ומקוריותם.
הכרח הוא כי בעניין העקרונות המנחים את השימור והשיקום של מבנים עתיקים תתקיים תמימות דעים, והם ינוסחו על בסיס בינלאומי, כאשר כל אחת מן המדינות תהיה אחראית ליישום התוכנית במסגרת תרבותה ומסורותיה.
בשעה שהגדירה עקרונות יסוד אלה לראשונה, תרמה הצהרת אתונה משנת 1931, ליצירתה של תנועה בינלאומית מרחיקת לכת, אשר קבלה צורה מוחשית בדמות מסמכים בינלאומיים, בפעולותיהם של איקו"ם (ICOM) ושל אונסק"ו (UNESCO) ובהקמתו, על ידי האחרון, של המרכז הבינלאומי לחקר השימור והשיקום של נכסי תרבות. מודעות גוברת והולכת ומחקר ביקורתי, הביאו לעיסוק בבעיות שהפכו מורכבות ומגוונות יותר ויותר. הגיעה העת לבחון את ההצהרה מחדש, כדי לערוך בדיקה מחודשת של העקרונות הנוגעים בדבר וכדי להרחיב את היקפה לכדי מסמך חדש.
וכך, הקונגרס הבינלאומי השני של אדריכלים וטכנאים של מונומנטים היסטוריים, שהתכנס בוונציה בין 25 ל-31 במרץ 1964, קיבל את הנוסח הבא:
תוכן האמנה > הגדרות

סעיף 1: המושג מונומנט היסטורי, חובק לא רק יצירה אדריכלית בודדת אלא גם את הסביבה העירונית או הכפרית שבה מצויות העדויות לתרבות מסוימת, להתפתחות בעלת ייחוד או למאורע היסטורי. הדבר נוגע לא רק ליצירות אומנות חשובות, אלא גם ליצירות צנועות יותר מן העבר, אשר רכשו ייחוד תרבותי עם חלוף השנים.
סעיף 2: שימורם ושיקומם של מונומנטים צריך להסתייע בכל המדעים והטכניקות שיש בהם כדי לתרום ללימוד ולשמירת המורשת האדריכלית.
תוכן האמנה > מטרה

סעיף 3: הכוונה בשימור ובשיקום מונומנטים הוא לשמירתם כעדות היסטורית לא פחות מאשר כיצירות אומנות.
תוכן האמנה > שימור

סעיף 4: הכרח הוא לשימורם של מונומנטים שייעשה על בסיס של קבע.
סעיף 5: עשיית שימוש במונומנטים למטרה חברתית שימושית כלשהי, מקלה על שימורם. שימוש שכזה הוא איפוא רצוי, אך אל לו לשנות את המתווה או את עיטוריו של הבניין. רק במסגרת תחומים אלה יש לראות עשיית התאמות המתבקשות מתוך שינויי התפקוד הצפויים, ולהתיר את עשייתן.
סעיף 6: שימורו של מונומנט משמעותו שימורה של סביבה שאיננה חורגת ממידתה. בכל מקום שהסביבה המסורתית קיימת, יש לשמרה. אין להתיר כל בנייה מחודשת, הריסה או שינויים שיש בהם כדי לשנות את היחסים שבין מאסה לבין גוון.
סעיף 7: מונומנט אינו בר-הפרדה מן ההיסטוריה אשר לה היה עד ולא מן הסביבה שבה הוא מצוי. אין להתיר העתקתו של מונומנט בשלמותו או בחלקו אלא אם שמירתו של המונומנט מחייבת זאת, או במקום שהדבר מוצדק על פי אינטרסים לאומיים ובינלאומיים בעלי חשיבות יתרה.
סעיף 8: פרטי פיסול, ציור או עיטור המהווים חלק בלתי נפרד מן המונומנט ניתנים להסרה ממנו רק אם זהו האמצעי היחיד העשוי להבטיח את שימורם.
תוכן האמנה > שיקום

סעיף 9: תהליך השיקום הוא פעולה בדרגת התמחות גבוהה. מטרתו לשמר ולחשוף את הערכים האסתטיים וההיסטוריים שבמונומנט, והוא מבוסס על התייחסות לחומרים מקוריים ותעודות אותנטיות. עליו להסתיים במקום שבו מתחילה ההשערה, ובמקרה זה על כל פעולה נוספת שיש בה הכרח, להיות נבדלת מן המכלול האדריכלי ועליה לשאת תו היכר בן הזמן. בכל מקרה יש להקדים לשיקום ויש אף לערוך לאחריו מחקר ארכאולוגי והיסטורי של המונומנט.
סעיף 10: במקום שמוכח כי טכניקות מסורתיות אינן מתאימות, ניתן לייצב מונומנט על ידי שימוש בטכניקות מודרניות כלשהן לשימור ולבניין, אשר תועלתן הוצגה באמצעות נתונים מדעיים והוכחה על פי הניסיון.
סעיף 11: יש לכבד את תרומתן הקיימת של כל התקופות למבנהו של מונומנט, שכן אחידות הסגנון איננה מטרתו של השימור. בשעה שבניין כולל עבודות מרובדות מתקופות שונות, הרי חשיפת המצב התחתון עשויה להיות מוצדקת רק בנסיבות יוצאות דופן, וכן כאשר החלק המוסר הוא בעל עניין מועט, ואילו החומר הנחשף הוא בעל ערך היסטורי, ארכאולוגי או אסתטי רב, ומצב שימורו טוב דיו כדי להצדיק את הפעולה. הערכת חשיבותם של המרכיבים הנדונים וההחלטה בדבר החלק שניתן להשחתה, איננה יכולה ליפול על האדם המופקד על ביצוע העבודה, לבדו.
סעיף 12: השלמתם של חלקים חסרים חייבת להשתלב באופן הרמוני עם השלם, אך בו בזמן ניתנת להבחנה מן המקור, כך שהשיקום לא יזייף את העדות האומנותית או ההיסטורית.
סעיף 13: אין להתיר תוספות למעט אם אינן גורעות מן החלקים המעניינים של המבנה, מסביבתו המסורתית, מאיזונו כיצירה ומיחסו לסביבתו.
תוכן האמנה > אתרים היסטוריים

סעיף 14: על אתרי המונומנטים להיות יעד לתשומת לב מיוחדת לשם שמירת שלמותם וכדי להבטיח את היותם פנויים ומוצגים בדרך נאותה. על פעולות השימור והשיקום הנעשות במקומות שכאלה להיות מודרכות על ידי העקרונות שנקבענו בסעיפים שלעיל.
תוכן האמנה > חפירות

סעיף 15: חפירות יש לערוך בהתאם לתקנים מדעיים ובהתאם להמלצה המגדירה עקרונות בינלאומיים שיש ליישמם במקרה של חפירות ארכאולוגיות, כפי שנתקבלו על ידי אונסק"ו בשנת 1956. אתרי עתיקות יש לתחזק ויש לנקוט בצעדים ההכרחיים לשימור בר-קיימא ולהגנה על פרטים אדריכליים ועל ממצאים שנתגלו. יתר על כן, יש לנקוט בכל צעד היכול להביא להבנתו של המונומנט ולחשיפתו מבלי לעוות, בכל זמן שהוא, את משמעותו.
יש להימנע מלכתחילה מכל עבודת שחזור. יש להתיר רק קימום (Anastylosis), דהיינו: הרכבתם מחדש של מרכיבים קיימים שהתפרקו. על החומר שישמש להרכבה להיות ניכר בכל עת, והשימוש בו צריך להיות באופן שיהיה בו כדי להבטיח את שימורו של מונומנט, ואת השבת צורתו.
תוכן האמנה > פרסום

סעיף 16: מכל עבודות השימור, השיקום או החפירה, יעשה בכל עת תיעוד מדויק בצורת דוחות אנליטיים וביקורתיים, מאוירים בשרטוטים ובתצלומים.
כל שלב בפעולות החשיפה, הייצוב, הארגון מחדש והשילוב, לרבות הפרטים הטכניים והצורניים אשר זוהו במהלך העבודה, יכללו בו. יש להפקיד תיעוד זה בארכיונו של מוסד ציבורי ולהעמידו לרשות חוקרים. מומלץ שהדוח יפורסם.
חותמי האמנה

23 חתימות, נציגי: איטליה, בלגיה, ספרד, פורטוגל, יוגוסלביה, אונסק"ו, הולנד, דנמרק, צרפת, מקסיקו, צ'כוסלובקיה, פרו, המרכז לחקר השימור והשיקום של נכסי תרבות, קריית הוותיקן, יוון, אוסטריה, פולין ותוניסיה.
הערות שוליים

↑  ICOMOS - International Council on Monuments And Sites International Charter for the Conservation and Restoration of Monuments and Sites (The Venice Charter)
| --- | --- |
בקרת זהויות :  GND: 4415863-4  VIAF: 217032409   WorldCat (עם VIAF): 217032409
אליקים גצל לוויטאן

| --- | --- |

 לידה:  תרכ"ב
 פטירה:  1912 (בגיל 50 בערך) ח' בשבט תרע"ב 
 כינוי:  המגיד מבריסק
 תקופת הפעילות:  ?–1912 
 רבותיו:  ישראל מאיר הכהן 
 
רבי אליקים גצל לוויטאן (תרכ"ב - ח' בשבט תרע"ב) היה המגיד מבריסק ומחבר הספר 'מחזה עיניים'.
ביוגרפיה

נולד בזסלאוויה לרבי יעקב דוד, בנעוריו נודע בכשרון הנאום שלו ואביו חשש שיבחר לעסוק בדרשנות ועל ידי כך יתבטל מלימוד התורה וביקש ממנו להתחייב לו בתקיעת כף שלא יעסוק בדרשנות, אליקים גצל נשלח ללמוד בישיבת ראדין והתקרב ל'חפץ חיים', שעודדו לעסוק בדרשנות, בעצתו נשלח הנער לרבי מנחם נחום קפלן שהושיב בית דין מיוחד שהתיר לו את התחייבותו לאביו, מיד לאחר מכן התקבל הנער למשרת דרשן בבתי הכנסיות בהורודנה.
בערך בשנת תר"נ נשא לאשה את שיינא, בתו של רבי יוסף הכהן ואחותו של הרב אהרן בן יוסף הכהן, חתנו של ה'חפץ חיים'. לאחר נישואיו קיבל משרת מגידות בזמברוב, ובהמשך כיהן כמגיד גם בדווינסק, ביאליסטוק ובריסק, בנוסף למשרתו הקבועה בערים אלו היה נוסע מפעם לפעם למסעות חיזוק בעיירות, במסעות אלה היה נושא דרשות בענייני יראת שמים.
בהיותו מגיד בדווינסק הקים מסגרת לבני נוער בשם חברת תפארת בחורים, אחד מהתלמידים שם היה רבי אברהם אלישיב שבהמשך עלה לארץ והקים שם מחדש את בית מדרש תפארת בחורים הקיים עד היום.
בשנת תרע"א במהלך אחת מדרשותיו פקע אחד מעורקיו ממאמץ ולאחר כמעט שנה של ייסורים מת בח' בשבט תרע"ב.
ספריו

אליקים גצל לוויטאן, דבר תורה, ‏ווארשא תרעג, באתר היברובוקס
אליקים גצל לוויטאן, רמת שמואל, ‏ווילנא תרנט, באתר היברובוקס
אליקים גצל לוויטאן, מחזה עיניים, ‏ווארשא תרסב, באתר היברובוקס
משפחתו

בנו רבי משה נרצח בידי הקומוניסטים.
בתו שרה רבינוביץ אשת רבי אלחנן, היא ובעלה גורשו בשנת תרצ"ה לארץ ישראל.
בתו נחמה טפליסקי אשת רבי חיים מאיר.
בתו רבקה אטלס.
הערות שוליים

↑  נפטרה ב-1937 ונספדה על ידי הרב אריה לוין, ראו: נפטרה אלמנתו של המגיד מבריסק, הצופה, 28 בדצמבר 1937
↑  מהדורה חדשה - אליקים גצל לוויטאן, מחזה עיניים, ‏ירושלים תשעה, באתר היברובוקס
| --- | --- |
בקרת זהויות :  NLI: 987007307918405171  VIAF: 37155707108922412576   WorldCat (עם VIAF): 37155707108922412576
אלבניה באירוויזיון 2023

אלבניה השתתפה באירוויזיון 2023, שהתקיים בליברפול שבממלכה המאוחדת עם השיר "Duje" של אלבינה & פאמיליה קלמנדי. זו הייתה השתתפותה ה-19 של המדינה בתחרות הזמר של האירוויזיון. בדומה לשאר שנותיה בתחרות תבחר רשות השידור האלבנית את נציגה באמצעות הקדם הלאומי פסטיבלי אי קנגס.
רקע

קדם לאירוויזיון 2023 אלבניה השתתפה 18 פעמים בתחרות, מאז הצטרפותה בשנת 2004. בשנת 2012 הגיע נציגת אלבניה, רונה נישליו, עם השיר "Suus", למקום החמישי בערב הגמר – המיקום הגבוה ביותר אליו הגיעה אלבניה בגמר האירוויזיון. במרוצת השנים אלבניה כשלה בניסיון להעפיל לגמר התחרות שבע פעמים, אך מאז שנת 2018 הצליחה המדינה לעבור את שלב חצי הגמר. באירוויזיון 2021 הגיעה הזמרת אנג'לה פריסטרי למקום ה-21 עם השיר "Karma".‏ ביולי אותה השנה אישרה רשות השידור הלאומית במדינה את השתתפותה באירוויזיון 2022 באיטליה. באירוויזיון 2022 רונלה הייאטי עם השיר "Sekret" כשלה בניסיון להעפיל לגמר.
רשות השידור האלבנית, Radio Televizioni Shqiptar ‏(RTSH), משדרת בקביעות את פסטיבלי אי קנגס, כאירוע הבחירה הלאומי שלה לאירוויזיון. רק באירוויזיון 2004 נבחר הנציג באופן פנימי, ולא באמצעות הקדם. רשות השידור אישרה את כוונתה להשתתף באירוויזיון 2023 כבר ב-3 ביוני 2022. איגוד השידור האירופי הכריז על כך באופן רשמי ב-20 באוקטובר בסרטון שהופץ ברשתות החברתיות על רשימת המדינות המשתתפות.
לפני האירווזיון > פסטיבלי אי קנגס ה-61

בנובמבר 2022 אישרה RTSH את צוות ההפקה של המהדורה ה-61 של פסטיבלי אי קנגס. מגישת האירוע הייתה ארבאנה אוסאמי, שהגישה בעברה במשך שמונה עונות את תוכנית הריאליטי "האח הגדול". בויקן לאקו היה מנהלה האמנותי של האירוע, אדוארד גרישאי מונה למנהל התחרות ואילו שפטים סראצ'י ניהל את התחום המוזיקלי.
במהדורה זו הונהגו שינויים משמעותיים בשיטת ההצבעה. מאז 2017, הנציג נבחר אך ורק על ידי השופטים. במרוצת הזמן שיטה זו התגלתה כשנויה במחלקת, כאשר הואשמו השופטים בנפוטיזם ובשחיתות. בספטמבר דווח כי הזוכה בפסטיבל יבחר באמצעות מערכת המכילה הצבעה ציבורית. ב-28 באוקטובר אושר באופן רשמי שיטת ההצבעה: שלושת המקומות הראשונים יבחרו כרגיל על ידי חבר השופטים, אך הזוכה בפסטיבל לא יהפוך לנציגה הרשמי של אלבניה באירוויזיון באופן אוטומטי. הנציג הלאומי לאירוויזיון יבחר על ידי מערכת הצבעה נפרדת מזו הקודמת, בהתאם לקולות הציבור בלבד.
RTSH פתחה את תקופת הגשת המועמדויות להשתתפות בקדם ב-3 ביוני 2022. הרשימה הסופית, שמנתה עשרים ושישה אמנים, ב-27 באוקטובר. ב-20 בנובמבר 2022 אישר המנחה ארבנה אוסמני כי השירים בקדם לא יפורסמו עד להופעות החיות. בשני חצאי הגמר הראשונים כל 26 האמנים ביצעו את שיריהם לראשונה. בתום חצי הגמר השני, חמישה מתוך עשרה המתמודדים במקצה האמנים החדשים נבחרו על ידי השופטים, ועלו לשלב הבא. כל 16 האמנים המתמודדים במקצה האמנים הגדולים עלו לגמר באופן אוטומטי.
לפני האירווזיון > חצי-גמר ראשון

חצי הגמר הראשון של המהדורה ה-61 של פסטיבלי אי קנגס התקיים ב-19 בדצמבר 2022. האורחים המיוחדים באירוע היו אולטה דאקו ומרגריטה קספה.
| סדר | אמן | שיר | תוצאה |
| --- | --- | --- | --- |
| 1 | אנג'י נאסופי | "Burrë" | עברה באופן אוטומטי לשלב הבא |
| 2 | ארמה מיצי | "Kozmosi i dashurisë" | נבחרה על ידי השופטים ועלתה לשלב הבא |
| 3 | פאבין באשה | "Një gotë" | עבר באופן אוטומטי לשלב הבא |
| 4 | אנדואל קובאצ'י | "Malli" | הודח |
| 5 | פיפי | "Stop" | עברה באופן אוטומטי לשלב הבא |
| 6 | אורבן בנד | "Në çdo hap" | נבחרו על ידי השופטים ועלו לשלב הבא |
| 7 | 2 פארם | "Atomike" | עברו באופן אוטומטי לשלב הבא |
| 8 | שרה קאפו | "Para teje" | הודחה |
| 9 | רזארטה סמאיה | "N'Eden" | עברה באופן אוטומטי לשלב הבא |
| 10 | אלבינה & פאמיליה קלמנדי | "Duje" | עברו באופן אוטומטי לשלב הבא |
| 11 | סרג'ו חאידיני | "Vështirë" | עבר באופן אוטומטי לשלב הבא |
| 12 | לונה צ'אושולי | "Jetën ta fal" | הודחה |
| 13 | רובנה דילו | "Motit" | עברה באופן אוטומטי לשלב הבא |
לפני האירווזיון > חצי-גמר שני

חצי הגמר השני של המהודרה ה-61 של פסטיבלי אי קנגס שודר ב-20 בדצמבר 2022.
| סדר | אמן | שיר | תוצאה |
| --- | --- | --- | --- |
| 1 | מלודאין מאנקאקו | "Gjysma e zemrës sime" | נבחר על ידי השופטים ועלתה לשלב הבא |
| 2 | פרמיט אוף סטיי | "Fobia" | הודחו |
| 3 | ארסי באקו | "Sonte dua të jem me ty" | הודחה |
| 4 | ג'רג'י קאצ'ינארי | "Dje" | עבר באופן אוטומטי לשלב הבא |
| 5 | פרנק קורוני | "Në pritje" | עבר באופן אוטומטי לשלב הבא |
| 6 | פטריט צ'ארקג'יו | "Emri yt mirësi" | עבר באופן אוטומטי לשלב הבא |
| 7 | אלסה לילה | "Evita" | עברה באופן אוטומטי לשלב הבא |
| 8 | גנט הוג'ה | "Ajër" | נבחר על ידי השופטים ועלה לשלב הבא |
| 9 | אווי רצ'י | "Ma kthe" | עברה באופן אוטומטי לשלב הבא |
| 10 | מניולה נלבאני | "Duaj" | עברה באופן אוטומטי לשלב הבא |
| 11 | לינקס | "Nëse ke besim" | עבר באופן אוטומטי לשלב הבא |
| 12 | אלבן קורדי & לורין | "Melodi" | עברו באופן אוטומטי לשלב הבא |
| 13 | ונסה סונו | "Aroma jonë" | עברה באופן אוטומטי לשלב הבא |
לפני האירווזיון > ערב שלישי – ערב נוסטלגיה

ערב הנוסטלגיה שודר ב-21 בדצמבר 2022.
| סדר | אמנים | שיר | שנת הוצאה |
| --- | --- | --- | --- |
| 1 | לינקס & אלכסנדר ג'וקה | "Ecën në shi" | 1993 |
| 2 | אנג'י נאסופי & אדאה דמאליאיי | "Mos qaj" | 1997 |
| 3 | אווי רצ'י & רוסלה ג'ילבגו | "Të kërkoj në ëndërrime" | 1998 |
| 4 | פטריט צ'ארקג'יו & בויקן לאקו | "Asgjë e larget" | 1999 |
| 5 | רזארטה סמאיה & לואן ז'גו | "A do vish" | 1987 |
| 6 | סרג'ו חאידיני & קמלה איסלאמאי | "Ne ishtim tre" | 1965 |
| 7 | אלסה לילה & קפיטל טי | "Pyes lotin" | 1996 |
| 8 | פאבין באשה & אראנדה ליבוחובה | "Kthehu për vehte për mua" | 1996 |
| 9 | רובנה דילו & סוני מאלאיי | "Ante i tokës sime" | 2000 |
| 10 | פרנק קורוני & אלטין גוצ'י | "Endërroj" | 1991 |
| 11 | פיפי & פלורי מומאייסי | "Larg u largova" | 1993 |
| 12 | אלבינה קלמנדי & ג'וסיף ג'יפלי | "Na lini të jetojmë" | 1991 |
| 13 | אנדה טריפה & מניולה נלבאני | "Kur e humba një dashuri" | 1993 |
| 14 | 2 פארם & רדון מאקאשי | "Dikur luaja me ndjenjën e saj" | 1994 |
| 15 | אלבן קונדי, לור & וסט סייד פאמילי | "Jehonë" | 2008 |
| 16 | ג'רג' קאצ'ינארי & אלחאידה דאני | "Natën vonë" | 1972 |
לפני האירווזיון > גמר

הגמר התקיים ב-22 בדצמבר 2022. במהלך המופע חולקו פרס הלהקה הצעירה או האלטרנטיבית הטובה ביותר ופרס הקריירה המוזיקלית הטובה ביותר. חבר השופטים בחר את שלושת המקומות הראשונים, ואילו הקהל לבדו בחר את זהותו של נציג אלבניה באירוויזיון 2023. ההצבעה הייתה זמינה באלבניה ובקוסובו.
| סדר | אמן | שיר | שופטים | נציג לאירוויזיון |
| --- | --- | --- | --- | --- |
| 1 | 2 פארם | "Atomike" | 3 | — |
| 2 | סרג'ו חאידיני | "Vështirë" | — | — |
| 3 | ג'רג'י קאצ'ינארי | "Dje" | — | — |
| 4 | אלבן קורדי & לורין | "Melodi" | — | — |
| 5 | ונסה סונו | "Aroma jonë" | — | — |
| 6 | אלסה לילה | "Evita" | 1 | — |
| 7 | ארמה מיצי | "Kozmosi i dashurisë" | — | — |
| 8 | פרנק קורוני | "Në pritje" | — | — |
| 9 | גנט הוג'ה | "Ajër" | — | — |
| 10 | פטריט צ'ארקג'יו | "Emri yt mirësi" | — | — |
| 11 | מלודאין מאנקאקו | "Gjysma e zemrës sime" | — | — |
| 12 | מניולה נלבאני | "Duaj" | — | — |
| 13 | אורבן בנד | "Në çdo hap" | — | — |
| 14 | אנג'י נאסופי | "Burrë" | — | — |
| 15 | רובנה דילו | "Motit" | — | — |
| 16 | פיפי | "Stop" | — | — |
| 17 | רזארטה סמאיה | "N'Eden" | — | — |
| 18 | אווי רצ'י | "Ma kthe" | — | — |
| 19 | פאבין באשה | "Një gotë" | — | — |
| 20 | אלבינה & פאמיליה קלמנדי | "Duje" | 2 |  |
| 21 | לינקס | "Nëse ke besim" | — | — |
באירוויזיון

על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. אלבניה שובצה למחצית השנייה של חצי הגמר השני, שהתקיים ב-11 במאי 2023.
לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. אלבניה שובצה כהופעה ה-14 בסדר, לפני ליטא ואחרי אוסטריה. ב-11 במאי 2023 ביצעו קלמנדי ומשפחתה את "Duje" על בימת חצי הגמר השני של אירוויזיון 2023. עם הקראת התוצאות של שלב זה נמנו בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. אלבניה הופיעה עשירית, לפני איטליה ואחרי שוודיה. אלבניה הגיעה למקום ה-22 בגמר עם 76 נקודות; 17 נקודות מהשופטים, ו-59 נקודות מהקהל.
באירוויזיון > הצבעה > נקודות שהוענקו לאלבניה > חצי הגמר

| קהל> ציון | קהל> מדינות | קהל> סך הכל |
| --- | --- | --- |
| 12 נקודות |  סלובניה,  העולם | 24 נקודות |
| 10 נקודות |  יוון | 10 נקודות |
| 8 נקודות |  בלגיה,  רומניה | 16 נקודות |
| 7 נקודות |  ארמניה | 7 נקודות |
| 6 נקודות |  אוסטריה | 6 נקודות |
| 5 נקודות |  הממלכה המאוחדת | 5 נקודות |
| 4 נקודות |  פולין | 4 נקודות |
| 3 נקודות |  אוסטרליה,  דנמרק | 6 נקודות |
| 2 נקודות |  איסלנד,  ספרד | 4 נקודות |
| נקודה אחת |  קפריסין | נקודה אחת |
| סך הכל | 13 מדינות ושאר העולם1 | 83 נקודות |
1החל משנת 2023 גם המדינות שלא משתתפות יכולות להצביע, והצבעותיהן נספרות כקבוצה אחת ששמה הוא "שאר העולם" (באנגלית: Rest of the world; בראשי תיבות: ROTW).
באירוויזיון > הצבעה > נקודות שהוענקו על ידי אלבניה > חצי הגמר

| קהל> ציון | קהל> מדינות |
| --- | --- |
12 נקודות:  אוסטרליה
10 נקודות:  אוסטריה
8 נקודות:  ארמניה
7 נקודות:  פולין
6 נקודות:  קפריסין
5 נקודות:  ליטא
4 נקודות:  סלובניה
3 נקודות:  בלגיה
2 נקודות:  אסטוניה
נקודה אחת:  איסלנד
סך הכל: 10 מדינות